Pielikums

Jelgavas valstspilsētas pašvaldības domes

2025. gada 28. marta lēmumam Nr.4/4

**Vienošanās Nr.1**

**par grozījumiem 2024. gada 14. novembra**

**Deleģēšanas līgumā Nr. ADM/2-1.4/24/112**

|  |  |
| --- | --- |
| Jelgavā | *Datums skatāms laika zīmogā* |

**Jelgavas valstspilsētas pašvaldība** (turpmāk – Pašvaldība), reģistrācijas Nr. 40900039904, juridiskā adrese: Lielā iela 11, Jelgava, LV-3001, tās izpilddirektores Irēnas Škutānes personā, kura rīkojas saskaņā ar Jelgavas valstspilsētas pašvaldības 2023. gada 23. februāra saistošajiem noteikumiem Nr. 23-1 “Jelgavas valstspilsētas pašvaldības nolikums” un Jelgavas valstspilsētas pašvaldības domes 2025. gada 28. marta lēmumu Nr.\_\_ “Grozījumi Jelgavas valstspilsētas pašvaldības domes 2024. gada 24. oktobra lēmumā Nr.13/2 “Deleģēšanas līguma slēgšana ar biedrību “Latvijas Samariešu apvienība” un mantas nodošana bezatlīdzības lietošanā””, no vienas puses, un

**biedrība “Latvijas Samariešu apvienība”** (turpmāk – Biedrība), reģistrācijas numurs: 40008001803, juridiskā adrese: Katoļu iela 22, Rīga, LV‑1003, tās valdes locekļa Andra Bērziņa personā, kurš rīkojas saskaņā ar Biedrības statūtiem, no otras puses (turpmāk abi vienošanās dalībnieki kopā - Puses, bet katrs atsevišķi - arī Puse),

pamatojoties uz Jelgavas valstspilsētas pašvaldības domes 2025. gada 28. marta lēmumu Nr.\_\_ “Grozījumi Jelgavas valstspilsētas pašvaldības domes 2024. gada 24. oktobra lēmumā Nr.13/2 “Deleģēšanas līguma slēgšana ar biedrību “Latvijas Samariešu apvienība” un mantas nodošana bezatlīdzības lietošanā””, noslēdz šo vienošanos (turpmāk – Vienošanās Nr.1) par grozījumiem 2024. gada 14. novembra Deleģēšanas līgumā Nr. ADM/2-1.4/24/112 (turpmāk – Līgums):

1. Izteikt Līguma 6.3. punktu šādā redakcijā:

“6.3. Biedrība ievieto informāciju informācijas sistēmās vai iesniedz to valsts un/vai pašvaldību institūcijām (Līguma 1., 2., 3., un 4. pielikuma tabulas 14. punkts).”

1. Svītrot Līguma 6.4. punktu.
2. Svītrot Līguma 6.5. punktu.
3. Izteikt Līguma 6.6.2. apakšpunktu šādā redakcijā:

“6.6.2. par sociālās aprūpes un sociālās rehabilitācijas procesa norisi klientiem;”

1. Izteikt Līguma 1. pielikuma tabulas 14. punktu šādā redakcijā:

|  |  |
| --- | --- |
| 14. Pakalpojuma novērtēšana un atskaites | 1. Pakalpojuma sniedzējs:    1. iesniedz JSLP darba plānu attiecīgajam gadam;    2. 1 (vienu) reizi ceturksnī pirmajā gadā un ar otro gadu 1 (vienu) reizi pusgadā iesniedz pārskatu par darba plāna izpildi;    3. 1 (vienu) reizi gadā iesniedz pārskatu par Līguma izpildi un piešķirto finanšu resursu izlietojumu, iekļaujot šādu informāciju:       1. pārvaldes uzdevuma izpilde un tās gaitā sasniegtie rezultāti;       2. sociālās rehabilitācijas plāna izpilde klientiem (klientu progress vai regress);       3. klientu skaits (sadalījumā pa vecumiem, dzimumiem un pakalpojuma veidiem), kuri ir saņēmuši Biedrības sniegtos sociālos pakalpojumus;       4. klientu apmierinātības ar saņemtajiem sociālajiem pakalpojumiem novērtējums, tai skaitā saņemtās sūdzības un to pamatotība;       5. sociālo pakalpojumu sniegšanā iesaistīto speciālistu kvalifikācija;       6. personālam sniegtās apmācības un supervīzijas;       7. cita informācija, kuru Biedrība uzskata par būtisku;    4. ievieto informāciju Nepilngadīgo personu atbalsta informācijas sistēmā (turpmāk – *NPAIS*) atbilstoši Ministru kabineta noteikumiem;    5. ievieto informāciju par sociālo pakalpojumu sniegšanas procesu, sociālā darba norisi, tajā skaitā par veiktajām darbībām ar klientu lietojumprogrammā “Pašvaldību sociālās palīdzības un sociālo pakalpojumu administrēšanas lietojumprogramma” (turpmāk – *SOPA*) vai labklājības nozares un pašvaldību sociālās sfēras vienotajā digitālajā platformā “DigiSoc” (turpmāk – *DigiSoc*), kas aizstās *SOPA*, pēc tās izstrādes pabeigšanas un darbības uzsākšanas, atbilstoši spēkā esošajam normatīvo aktu regulējumam;    6. sniedz Bērnu aizsardzības centra pieprasīto statistisko informāciju, atbilstoši Bērnu tiesību aizsardzības likuma nosacījumiem;    7. sniedz informāciju citām (šajā pielikumā tieši neminētām) valsts un/vai pašvaldību institūcijām, atbilstoši spēkā esošajam normatīvo aktu regulējumam;    8. normatīvajos aktos paredzētajos gadījumos un kārtībā ievieto informāciju citās (šajā pielikumā tieši neminētās) informācijas sistēmās. 2. Līdz *NPAIS* un *SOPA* (pēc tās aizstāšanas – *DigiSoc*) lietošanas tiesību iegūšanai nepieciešamo informāciju sniedz Sociālajam dienestam. 3. JSLP veic pakalpojuma kvalitātes novērtējumu – vismaz reizi 3 (trijos) gados. |

1. Izteikt Līguma 2., 3. un 4. pielikuma tabulas 14. punktu šādā redakcijā:

|  |  |
| --- | --- |
| 14. Pakalpojuma novērtēšana un atskaites | 1. Pakalpojuma sniedzējs:    1. iesniedz JSLP darba plānu attiecīgajam gadam;    2. 1 (vienu) reizi ceturksnī pirmajā gadā un ar otro gadu 1 (vienu) reizi pusgadā iesniedz pārskatu par darba plāna izpildi;    3. 1 (vienu) reizi gadā iesniedz pārskatu par Līguma izpildi un piešķirto finanšu resursu izlietojumu, iekļaujot šādu informāciju:       1. pārvaldes uzdevuma izpilde un tās gaitā sasniegtie rezultāti;       2. sociālās rehabilitācijas plāna izpilde klientiem (klientu progress vai regress);       3. klientu skaits (sadalījumā pa vecumiem, dzimumiem un pakalpojuma veidiem), kuri ir saņēmuši Biedrības sniegtos sociālos pakalpojumus;       4. klientu apmierinātības ar saņemtajiem sociālajiem pakalpojumiem novērtējums, tai skaitā saņemtās sūdzības un to pamatotība;       5. sociālo pakalpojumu sniegšanā iesaistīto speciālistu kvalifikācija;       6. personālam sniegtās apmācības un supervīzijas;       7. cita informācija, kuru Biedrība uzskata par būtisku;    4. ievieto informāciju par sociālo pakalpojumu sniegšanas procesu, sociālā darba norisi, tajā skaitā par veiktajām darbībām ar klientu lietojumprogrammā “Pašvaldību sociālās palīdzības un sociālo pakalpojumu administrēšanas lietojumprogramma” (turpmāk – *SOPA*) vai labklājības nozares un pašvaldību sociālās sfēras vienotajā digitālajā platformā “DigiSoc” (turpmāk – *DigiSoc*), kas aizstās *SOPA*, pēc tās izstrādes pabeigšanas un darbības uzsākšanas, atbilstoši spēkā esošajam normatīvo aktu regulējumam;    5. sniedz informāciju citām (šajā pielikumā tieši neminētām) valsts un/vai pašvaldību institūcijām, atbilstoši spēkā esošajam normatīvo aktu regulējumam;    6. normatīvajos aktos paredzētajos gadījumos un kārtībā ievieto informāciju citās (šajā pielikumā tieši neminētās) informācijas sistēmās. 2. Līdz *SOPA* (pēc tās aizstāšanas - *DigiSoc*) lietošanas tiesību iegūšanai nepieciešamo informāciju sniedz Sociālajam dienestam. 3. JSLP veic pakalpojuma kvalitātes novērtējumu – vismaz reizi 3 (trijos) gados. |

1. Pārējie Līguma noteikumi paliek negrozīti.
2. Vienošanās Nr.1 spēkā stāšanās datums ir pēdējā pievienotā droša elektroniskā paraksta un tā laika zīmoga datums.
3. Vienošanās Nr.1 sagatavota un parakstīta elektroniska dokumenta veidā. Katra Puse Vienošanos Nr.1 glabā savā lietvedībā elektroniskā dokumenta formā.

**Pušu rekvizīti un paraksti**

|  |  |
| --- | --- |
| **Pašvaldība:** | **Biedrība:** |
| Jelgavas valstspilsētas pašvaldība  Reģistrācijas Nr. 40900039904 | biedrība “Latvijas Samariešu apvienība”  Reģistrācijas Nr.  40008001803 |
| Juridiskā adrese: Lielā iela 11,  Jelgava, LV-3001 | Juridiskā adrese: Katoļu iela 22,  Rīga, LV‑1003 |
|  |  |
| Pašvaldības izpilddirektore *Irēna Škutāne \** | Valdes loceklis *Andris Bērziņš \** |

\* DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU